MAJOR จับมือ TikTok ชวนคอหนังถ่ายคลิปลุ้นรับตั๋วฟรี 10-16 เม.ย.นี้
MAJOR จับมือ “TikTok” ชวนคอหนัง “ดูเอท” ถ่ายคลิปสั้นกับหนังเรื่องโปรดรับสงกรานต์ พร้อมรับของรางวัลมากมาย ตั้งแต่วันที่ 10-16 เม.ย.นี้
MAJOR จับมือ “TikTok” ชวนคอหนัง “ดูเอท” ถ่ายคลิปสั้นกับหนังเรื่องโปรดรับสงกรานต์ พร้อมรับของรางวัลมากมาย ตั้งแต่วันที่ 10-16 เม.ย.นี้
8 เม.ย. 2565

นายนรุตม์ เจียรสนอง รองประธานเจ้าหน้าที่บริหารฝ่ายการตลาด บริษัท เมเจอร์ ซีนีเพล็กซ์ กรุ้ป จำกัด (มหาชน) หรือ MAJOR จับมือ นายสุรยศ เอี่ยมละออ Head of Consumer Marketing ของ TikTok เชิญชวนคนรักหนังมาร่วมต้อนรับปีใหม่ไทยกับเทศกาลสงกรานต์ปีนี้
โดย Duet ถ่ายคลิปกับหนังเรื่องโปรดโพสต์ลงใน TikTok โดยติดแฮชแทค สงแกรนด์, สงแกรนด์แสดง, MajorSongGrand2022 และยังสามารถเก็บคะแนนจากการร่วมกิจกรรมในหน้า Photobooth เพื่อนำไปรับสิทธิ์ถ่ายรูปที่ ตู้สติ๊กเกอร์กับธีม “TikTok #สงแกรนด์ จอยกันวันสงกรานต์” ที่สาขาพารากอน ซีนีเพล็กซ์, เมเจอร์ ซีนีเพล็กซ์ สาขารัชโยธิน, รังสิต, เวสต์เกต ซีนีเพล็กซ์ และ เมกา ซีนีเพล็กซ์ ตั้งแต่วันที่ 10-16 เมษายนนี้เท่านั้น
นอกจากนี้ คลิปที่มียอดรับชมสูงสุด 25 อันดับแรก จะได้รับรางวัลบัตรชมภาพยนตร์ 2 ที่นั่ง มูลค่า 500 บาท จำนวน 25 รางวัล พิเศษ ซึ่งคลิปที่มียอดรับชมสูงสุด 3 อันดับแรก รับเพิ่มชุด Bucket Set และ Popstar มูลค่า 1,250 บาท อีก 3 รางวัล เริ่ม Duet กันได้ตั้งแต่วันที่ 10-16 เมษายน 2565
โดยจะประกาศรายชื่อผู้โชคดีทางเพจ facebook : majorcineplex และ ทาง TikTok : Major Group ภายในวันที่ 22 เมษายน 2565 สามารถดูรายละเอียดเพิ่มเติมได้ที่ TikTok โดยติดแฮชแทคสงแกรนด์แสดง